Høsten 1971 ble skitrekket forlenget fra Lystelighogen midt i fjellsida opp til toppen på Steinane (780 moh). Heisstasjonen B-20 ble byttet ut med en større B-50 stasjon med større kapasitet. Det ble også ryddet alpinløype på vestsiden av skitrekket (Botnaløypa). I 1976 ble det laget en ny alpinløype fra toppen på Steinane og vestover til Dalenakken og tilbake til Lystelighogen (Utforløypa).